Lempi Alanko

Lempi Alanko (o.s. Kettunen) (2. heinäkuuta 1898 Viipuri – 4. kesäkuuta 1978 Helsinki) oli suomalainen kansakoulunopettaja, joka toimi Kulosaaren huvilakaupungin suomalaisen alakoulun opettajana ja johtajana.

 Opiskelu ja ura

Alanko sai kuunteluoppilaspaikan Helsingin seminaarikursseille vuonna 1918 ja pätevyystodistuksen kansakoulun opettajavirkoihin 1919. Hänet valittiin Kulosaaren alakoulun eli Brändön suomal. valmistavan koulun opettajaksi 1919. Alanko toimi koulun opettajana vuosina 1919–1927 ja koulun johtajana 1927–1962.

 Kulosaaren koulun tapahtumia  
Jatkosodan aikana Alangon oppilaina kolmannella luokalla olleet Kirsti Herlin ja Tarja Kurki-Suonio muistelevat hänen olleen erittäin hyvä ja vaativa opettaja, joidenkin mielestä ehkä liiankin ankara. Opetuksen ohessa Alanko saattoi kutoa villasukkia rintamalla olleelle miehelleen.Herlin ja Kurki-Suonio, s. 51. Kulosaaren yhteiskoulun sisäänpääsytutkintoa varten Alanko valmensi oppilaitaan niin hyvin, että he läpäisivät sen aina, ja korkein pistemäärin.Herlin ja Kurki-Suonio, s. 52

Koulu menestyi Nuorten Talkoiden järjestämässä koulujen välisessä jätepaperin keräyskilpailussa vuonna 1947 keräämällä paperia yli 200 kiloa oppilasta kohden. Lempi Alanko voitti ohjaajille palkinnoksi järjestetyn Tanskan-matkan kesällä 1948. Matkakorvaus oli 10 000 markkaa.Nuorten Talkoot, kirje 10.12.1947. Kulosaaren kansakoulu. Koulun talkoita koskevaa aineistoa 1947-1948. Nuorten Talkoisiin liittyvät asiakirjat. Hb:1. Helsingin kaupunginarkisto. 

Vanha, puinen Kulosaaren silta saaren ja Helsingin kantakaupungin välillä suljettiin linja-autoliikenteeltä vuoden 1953 alussa, mikä vaikeutti erityisesti koulun opettajien työmatkoja, kuten johtajaopettaja Lempi Alanko toi painokkaasti esille. 

 Kunnianosoitukset 
 Helsinki-mitali
 Lempi Alangon kallio () nykyisen Kulosaaren ala-asteen vieressä, Relanderinaukion ja Presidentinpolun välissä

 Yksityiselämä 
Neiti Lempi Maria Kettunen avioitui joulukuussa vuonna 1937 kaupp. Aaron Alfred Alangon kanssa (6. lokakuuta 1904 Pietari – 3. lokakuuta 1978 Helsinki). Vuonna 1939 heille syntyi poika Aarno Ara (k. 1946)

 Lähteet 


 Viitteet 

Luokka:Suomalaiset opettajat
Luokka:Vuonna 1898 syntyneet
Luokka:Vuonna 1978 kuolleet